ร้านนี้ตั้งเด่นเป็นสง่าอยู่ติดถนนทางเข้าเมืองกาญฯเลยครับ ร้านแบ่งเป็นโซน มีทั้งโซนนั่งรวมกัน และแบบเป้นกระท่อมๆแยกเป็นโต๊ะๆไปด้วย ที่ชอบคือ แม้เมืองกาญฯจะอากาศร้อนขนาดไหน ที่นี่ พัดลมเพียงพอครับ มีทั้งพัดลมไอน้ำ สเปรน้ำบนหลังคา และสเปรน้ำบนพื้นด้วย ภายในร้านจึงอากาศเย็นสบายแบบไม่ต้องพึ่งเครื่องปรับอากาศครับ

อาหารส่วนใหญ่ของทางร้านจะเป็นการนำเอาผักหวาน ของขึ้นชื่อประจำจังหวัด (รึเปล่าไม่รู้) มาปรุง ทั้งต้ม ผัด แกง ทอดซึ่งแต่ละจานทำออกมารสชาดดีทีเดียวครับ

- ห่อหมกปลาช่อนผักหวาน : เมนูนี้ เหมือนจะทำมาก่อนแล้ว และนำมาอุ่นเพื่อเสริฟลูกค้า แต่ความอร่อยไม่ได้ลดลงเลย เนื้อห่อหมก นุ่ม หอม กำลังดี เหมือนจะเยอะไปสำหรับสองคน แต่ก็กินหมดแบบไม่ทันรู้ตัวเลยครับ
- ส้มตำผักหวาน : จะมีทั้งแบบทอด (คล้ายๆยำผักบุ้งกรอบ) และแบบไม่ทอด ซึ่งสั่งแบบไม่ทอดมา รสชาดไม่เหมือนส้มตำ จะเหมือนยำมากกว่า แต่ก็อร่อยนัว จัดจ้านดีครับ
- แกงส้มผักหวาน : แกงส้มรสชาดจัดจ้าน มีเครื่องเป็นกุ้งและผักหวาน อร่อยครับ

หลังจากอิ่มมากจากมื้อหลัก ความตั้งใจที่จะกินขนมหวานที่ดูแล้วน่าทานมาก (ดูจากโต๊ะข้างๆ) ก็เป็นหมันไป ได้แต่สั่งกาแฟเย็น ซึ่งคาปูชิโนเย็นเขาก็อร่อยเข้มข้นมากครับ อร่อยกว่าร้านกาแฟรอบข้างอีกครับ ใครผ่านมาทางนี้ (ุถ้าจาก กทม  มา กาญฯ ก็ผ่านทางนี้ทุกคนแหละครับ) แนะนำร้านนี้เลยครับ แม้ราคาจะสูงหน่อย แต่ก็อร่อยคุ้มค่าครับ